เมื่อเวลา 14.04 น. นายประชา ประสพดี ส.ส.สมุทรปราการ พรรคพลังประชาชนในฐานะแกนนำกลุ่มมหาประชาชนร่วมพิทักษ์ประชาธิปไตย ให้สัมภาษณ์ถึงเหตุการณ์ที่กลุ่มพันธมิตรประชาชนเพื่อประชาธิปไตย ว่า ขณะนี้ทางกลุ่มมหาประชาชนฯ พร้อมด้วยแนวร่วมที่ต่อต้านกลุ่มพันธมิตรฯ กลุ่ม นปก.รวมทั้งกลุ่มคนวันเสาร์ไม่เอาเผด็จการ และกลุ่มแท็กซี่ ได้หารือและตั้งวอร์รูมอย่างไม่เป็นทางการ เพื่อติดตามสถานการณ์ล่าสุดเมื่อเวลา 12.00 น. ได้มีประชาชนเคลื่อนไหวไปรวมตัวกันที่ท้องสนามหลวง โดยจะชุมนุมอย่างสงบ ซึ่งจะรอดูว่ารัฐบาลจะดำเนินการกับกลุ่มพันธมิตรฯไม่ เพราะยังเชื่อในศักยภาพของรัฐบาล หากถึงเวลา 18.00 น. รัฐบาลไม่สามารถจัดการได้ ก็เชื่อว่าประชาชนจะมาชุมนุมที่สนามหลวงอีกเป็นจำนวนมากนายประชา กล่าวอีกว่า ในฐานะแกนนำกลุ่มฯจะขอเรียกร้องให้รัฐบาลประกาศใช้พ.ร.ก.ฉุกเฉิน เนื่องจากประชาชนได้รับความเดือดร้อน และมองว่าการที่พันธมิตรฯดำเนินการเช่นนี้ จะทำให้ประชาชนเห็นธาตุแท้ของพันธมิตรฯที่กบฏ ล้มล้างประชาธิปไตย ดังนั้นต่อให้รัฐบาลใช้กำลังทหารและกฎหมายมาจัดการ เชื่อว่าประชาชนจะยอมรับได้
นายประชา ประสพดี ส.ส.สมุทรปราการ เป็นแกนนํากลุ่มมหาประชาชนร่วมพิทักษ์ประชาธิปไตย โดยได้กล่าวถึงเหตุการณ์ที่กลุ่มพันธมิตรประชาชนเพื่อประชาธิปไตยว่าอะไร 
พลังประชาชน